 Ekliziastis 7  Ezi aha dị mma karịa ezigbo mmanụ, ụbọchị ọnwụ mmadụ dịkwa mma karịa ụbọchị a mụrụ ya.Ọ dị mma ịga nụlọ iru uju karịa ịga nụlọ oriri, nihi na nke ahụ bụ njedebe mmadụ niile; onye dị ndụ kwesịkwara iburu ya nobi.Inwe mwute dị mma karịa ịchị ọchị, nihi na site ninwe mgbarụ ihu, obi na-adị mmadụ mma karị.Obi ndị maara ihe na-adị nụlọ iru uju, ma obi ndị nzuzu na-adị nụlọ ịṅụrị ọṅụ.Ọ dị mma ige ntị nịba mba nke onye maara ihe karịa mmadụ ige ntị nabụ ndị nzuzu.Nihi na dị ka ogwu si ada mgbe ọ na-ere ọkụ nokpuru ite, otú ahụ ka ọchị onye nzuzu si ada; nke a kwa bụ ihe efu.Nihi na mmegbu pụrụ ime ka onye maara ihe na-eme ara ara, onyinye pụkwara imebi obi.Njedebe okwu dị mma karịa mmalite ya. Onye nwere ndidi ka onye mmụọ ya dị mpako mma.Adịla ngwa ná mmụọ gị ịbụ onye a kpasuru iwe, nihi na iwe iwe bụ ihe na-adịgide nobi ndị nzuzu.Asịla: Gịnị mere oge gara aga ji dị mma karịa oge a? nihi na ọ bụghị amamihe ka i ji jụọ ihe a.Amamihe dị mma, ya na ihe nketa, ọ bakwaara ndị na-ahụ anyanwụ uru.Nihi na amamihe bụ ihe nchebe, dịkwa ka ego bụ ihe nchebe; ma ihe ihe ọmụma ji ka mma bụ na amamihe na-echebe ndị nwe ya ndụ.Lee ọrụ ezi Chineke, nihi na ònye nwere ike ịgbatị ihe o meworo ka ọ gbagọọ agbagọ?Nụbọchị ihe dị mma, ṅụrịa ọṅụ, nụbọchị ọdachi, mara na ezi Chineke mere nke a kpọmkwem dị ka o mere nke ọzọ, ka ụmụ mmadụ wee ghara ịchọpụta ma ọlị ihe ọ bụla ga-eme mgbe ha na-anọkwaghị.Ahụwo m ihe niile nụbọchị ndụ m nke bụ ihe efu. E nwere onye ezi omume nke na-ala niyi nezi omume ya. E nwekwara onye ajọ omume nke na-adị ogologo ndụ najọ omume ya.Abụla onye ezi omume gabiga ókè, egosikwala na ị bụ onye maara ihe gabiga ókè. Gịnị mere ị ga-eji kpatara onwe gị mbibi?Abụla onye ajọ omume gabiga ókè, abụkwala onye nzuzu. Gịnị mere ị ga-eji nwụọ mgbe oge gị na-erubeghị?Ọ ka mma ka i jidesie nke a ike, ma ewepụkwala aka na nke ọzọ; nihi na onye na-atụ egwu Chineke ga-alafere site nịgbaso ha niile.Amamihe dị ike nye onye maara ihe karịa ndị ikom iri na-achị achị bụ ndị nọ notu obodo.Nihi na e nweghị onye ezi omume nụwa nke na-eme naanị ezi ihe, nke na-adịghịkwa emehie.Etinyekwala obi gị nokwu niile ndị mmadụ pụrụ ikwu, ka ị ghara ịnụ ka onye na-ejere gị ozi na-akọcha gị.Nihi na obi gị maara nke ọma na ọbụna gị onwe gị akọchawo ndị ọzọ ọtụtụ ugboro.Ihe a dum ka m jiworo amamihe nwalee. Asịrị m: M ga-enwe amamihe. Ma ọ dị anya nebe m nọ.Ihe dị adị dị anya, dịkwa oké omimi. Ònye pụrụ ịchọpụta ya?Mụ onwe m wee tụgharịa, ọbụna obi m tụgharịrị, ịmata na inyocha na ịchọ amamihe na ihe mere ihe dị iche iche ji na-eme, na ịmata ịdị njọ nke nzuzu, matakwa nzuzu dị nịda iberiibe;ihe m chọpụtara bụ: Nwaanyị nke bụ ụgbụ e ji achụ nta, onye obi ya bụ ụgbụ azụ, onye aka ya bụkwa ịgà, dị ilu karịa ọnwụ. Ọ bụrụ na mmadụ agbanahụ ya, onye ahụ bụ ezi mmadụ nihu ezi Chineke, ma ọ bụrụ na ọ nwụde mmadụ, onye ahụ bụ onye mmehie.Lee! Nke a ka m chọpụtara, ka onye mkpọkọta kwuru, mgbe m tụlesịrị ihe niile iji mata isi ha,bụ nke mkpụrụ obi m nọ na-achọ, ma achọtabeghị m ya. Achọtawo m otu nwoke ziri ezi nime otu puku mmadụ, ma ọ dịghị otu nwaanyị m chọtara nime ha niile.Lee! Naanị nke a ka m chọpụtara, na ụmụ mmadụ ziri ezi mgbe ezi Chineke kere ha, ma ha onwe ha echepụtawo ọtụtụ atụmatụ. 